Diari Oficial de la Generalitat Valenciana


Sumari del DOGV 6456, del 09-02-2011 (2011/1278)

RESOLUCIÓ de 25 de gener de 2011, del conseller de Solidaritat i Ciutadania, per la qual es disposa la publicació de la decisió del jurat corresponent a la IV edició des Premis Raquel Payá de la Generalitat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1278


Data del document
:   25-01-2011

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * distinció honorífica

RESOLUCIÓ de 25 de gener de 2011, del conseller de Solidaritat i Ciutadania, per la qual es disposa la publicació de la decisió del jurat corresponent a la IV edició des Premis Raquel Payá de la Generalitat. [2011/1278]  
D'acord amb el que disposa l'article 8 i la disposició final primera del Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, resolc:  
Primer  
Ordenar la publicació en el Diari Oficial de la Comunitat Valenciana de l'acta de data 20 de gener de 2011, corresponent a la decisió del jurat de la IV edició dels Premis Raquel Payá, de la Generalitat, que s'adjunta com a annex a la present resolució.   
Segon  
La present resolució produirà efectes des de el mateix dia que es publique en el Diari Oficial de la Comunitat Valenciana.  
València, 25 de gener de 2011.- El conseller de Solidaritat i Ciutadania, p. d.( R de 30.07.2010, de la consellera de Justícia i Administracions Públiques; DOCV núm. 6323, de 2 d'agost de 2010): Rafael Blasco Castany.  
ANNEX  
Acta del jurat de la IV edició dels Premis Raquel Payá de la Generalitat  
A les 10.00 hores del dia de la data i de conformitat amb el que disposa el Decret 234/2007, de 7 de desembre, del Consell, pel qual es creen els Premis Raquel Payá, de la Generalitat; es constitueix, a la seu de la Conselleria de Justícia i Administracions Públiques, el jurat format per:  
L'Hble. Sr. Rafael Blasco Castany, conseller de Solidaritat i Ciutadania, actuant per delegació de competències concedida mitjançant Resolució de 30 de juliol de 2010, de la consellera de Justícia i Administracions Públiques (DOCV núm. 6323, de 2 d'agost de 2010), en qualitat de president.  
I els vocals:  
L'Excm. Sra. Pilar de la Oliva Marrades, presidenta del Tribunal Superior de Justícia de la Comunitat Valenciana.  
L'Il'lm. Sr. Jorge Cabré Rico, secretari autonòmic de Justícia, de la Conselleria de Justícia i Administracions Públiques.  
L'Il'lmo. Sr. Antonio Gastaldi Mateo, director general de Justícia i Menor de la Conselleria de Justícia i Administracions Públiques.  
L'Il'lma. Sra. Teresa Gisbert Jordá, fiscal en cap de la Fiscalia Provincial de València.  
El Sr. Vicente Llopis Sala, cap de l'Àrea de Justícia Juvenil i Prevenció de la Violència i secretari del Jurat.  
El president dóna la benvinguda als membres del Jurat i, amb caràcter previ, procedeix a la lectura del Decret que regula la present Convocatòria.   
Els Premis Raquel Payá van ser creats el 2007 pel Consell, a proposta de la Conselleria de Justícia i Administracions Publiques, per tal de reconéixer i premiar públicament aquells menors que es troben complint mesures judicials i mostren una major dedicació i esforç en el desenrotllament del seu projecte educatiu i de reinserció social.  
Duen el nom de Raquel Payá, en reconeixement a aquesta notable pedagoga valenciana, que unia al seu gran amor per València una constant dedicació a la seua tasca professional d'educadora d'educadors en tots els àmbits de la pedagogia i, en especial, en l'aplicada a la infància i joventut inadaptades.   
L'objectiu dels Premis Raquel Payá de la Generalitat és:  
- Fomentar els valors socials i incrementar les oportunitats de reinserció dels menors;  
- Incentivar l'esforç, constància, creativitat i qualitat de les activitats, tant de caràcter intel'lectual com manipulatives i artístiques;  
- I valorar els comportaments i actituds d'altruisme, generositat, respecte i convivència.  
Tot seguit, s'examinen les propostes efectuades pels directors dels centres de Reeducació, i es valoren, molt positivament, els mèrits de tots els menors proposats, els noms dels quals s'indiquen tot seguit:  
1. Iván G. S.  
2. Álex M. D.  
3. Sebastián G. G.  
4. Álex Eduardo O. I.   
5. Douglas Oswaldo V. L.   
6. Marius E. J.   
7. Jorge Iván C. C.   
8. Selma S.   
9. Luis G. G.   
10. Marta de los Desamparados T. T.   
11. Antonio P. B.   
12. Miguel G. R.   
13. Juan Antonio J. G.   
14. Pedro Alfonso P. R.   
15. Cristian Steven T. B.   
16. Miguel Ángel C. M.   
Una vegada practicades les deliberacions adients, els membres del Jurat decideixen fer constar en l'acta, de forma expressa, el seu convenciment que tots els candidats proposats pels directors dels centres, sense excepció, són mereixedors d'aquests guardons. Tot seguit, i per unanimitat, acorden concedir els Premis "Raquel Payá" de l'any 2011, als menors següents:  
Marta de los Desamparados T. T., per la maduresa que està evidenciant a l'hora de fer front als problemes i les circumstàncies adverses; per l'interés que posa en realitzar totes les tasques i les activitats pròpies del seu projecte educatiu; i, sobretot, per l'esforç que està fent per a eixir endavant tot i els obstacles i dificultats.  
Antonio P. B., per la seua voluntat de superació i la seua actitud responsable en relació amb el seu projecte formatiu; per la seua disposició a col'laborar amb els profesionals responsables de les activitats i programes en que participa; i, sobretot, pel seu interés en aconseguir que el seu internament siga profitós per a la seua inserció sociolaboral.   
Pedro Alfonso P. R., per la constància i l'esforç que està realitzant per aconseguir els seus objectius; per la seua motivació de canvi i la seua capacitat d'escoltar a les persones que el volen ajudar; i per la seua actitud madura i responsable a l'hora d'enfrontar-se als reptes que té plantejats.   
I, no havent-hi més assumptes que tractar, es dóna per acabada la sessió, alçant-se l'acta que se signa a València, el 20 de gener de 2011.